সচল হলো হিলি চেকপোস্টের সার্ভার
দিনাজপুরের হিলি ইমিগ্রেশন চেকপোস্টের সার্ভার দুদিন বিকল থাকার পর শনিবার সকাল থেকে সচল হয়েছে। ফলে ভারত-বাংলাদেশের মধ্যে যাত্রী চলাচল কার্যক্রম স্বাভাবিক হয়েছে।







বিষয়টি নিশ্চিত করেছেন হিলি ইমিগ্রেশনের ভারপ্রাপ্ত কর্মকর্তা (ওসি) শেখ আশরাফুল ইসলাম।  




পাসপোর্ট যাত্রী মিনারুল ইসলাম বলেন, ‘আমি ভারতে যাব, দুদিন আগে ইমিগ্রেশনের সার্ভারে সমস্যা ছিল। যার জন্য যেতে পারিনি। এখন সার্ভার ঠিক হয়েছে, নতুন ভিসা পেয়েছি যার জন্য ভারতে যাচ্ছি। 
ওসি শেখ আশরাফুল বলেন, গত বৃহস্পতিবার দুপুর ১২টার দিকে হিলি ইমিগ্রেশন চেকপোস্টের সার্ভারে সমস্যা দেখা দেয়। এতে বন্ধ হয়ে যায় দুই দেশের মধ্যে যাত্রী পারাপার কার্যক্রম। পরে ম্যানুয়ালি পাসপোর্ট এন্ট্রি কার্যক্রম শুরু হয়। গত শুক্রবারও একই অবস্থা ছিল। তবে শনিবার সকাল থেকে সার্ভার সচল হওয়ায় হিলি ইমিগ্রেশনের কার্যক্রম স্বাভাবিক গতিতে শুরু হয়েছে।

দিনাজপুরের হিলি ইমিগ্রেশন চেকপোস্টের সার্ভার দুদিন বিকল থাকার পর শনিবার সকাল থেকে সচল হয়েছে। ফলে ভারত-বাংলাদেশের মধ্যে যাত্রী চলাচল কার্যক্রম স্বাভাবিক হয়েছে।